**Vyhlásenie**

**Ministerstva hospodárstva Slovenskej republiky**

**o rozporoch k návrhu o základných požiadavkách na bezpečnosť detského ihriska a o zmene a doplnení niektorých zákonov**

Návrh zákona o základných požiadavkách na bezpečnosť detského ihriska a o zmene a doplnení niektorých zákonov (ďalej len ,,návrh“) sa predkladá na rokovanie vlády Slovenskej republiky s rozpormi so Združením miest a obcí Slovenska.

**Rozpory so Združením miest a obcí Slovenska pretrvávajú v nasledovných oblastiach:**

* zásadný nesúhlas Združenia miest a obcí Slovenska s predloženým návrhom zákona ako celkom,
* neuvedenie počtu dotknutých detských ihrísk, počtu a skladby vlastníkov detských ihrísk,
* zavedenie nových administratívnych povinností pre vlastníkov detských ihrísk,
* absencia presnej kvantifikácie vplyvov na rozpočet verejnej správy.

**Stanovisko predkladateľa:**

Predkladateľ trvá na ideologických východiskách a koncepte návrhu, je presvedčený, že formulácia ustanovení je vhodná na účely naplnenia cieľov návrhu, ktorými sú   
najmä zvyšovanie bezpečnosti detských ihrísk, ochrana života a zdravia detí na detských ihriskách. Predmetný návrh vychádza z verejne prístupných výsledkov kontrolnej činnosti Slovenskej obchodnej inšpekcie od roku 2012, je výsledkom odbornej diskusie a zhody väčšiny povinne pripomienkujúcich subjektov. Združenie miest a obcí Slovenska bolo informované o objektívnej nemožnosti presnej kvantifikácie počtu dotknutých detských ihrísk a vplyvov na rozpočet verejnej správy, čo predkladateľ riadne uvádza aj v doložke vybraných vplyvov. Združenie miest a obcí Slovenska svoju zásadnú pripomienku v ostatných častiach nešpecifikovalo, trvá na zásadnom nesúhlase s návrhom ako celkom, zo strany predkladateľa preto nebolo možné sa s pripomienkou vyporiadať podrobnejšie (*in concreto*). Rozpor sa nepodarilo odstrániť.